CELEX: C2004/094/143
Language: el
Date: 2004-04-17 00:00:00
Title: Προσφυγή του Luis Escobar Guerrero κατά της Επιτροπής των Ευρωπαϊκών Κοινοτήτων που ασκήθηκε στις 12 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/53
            
         Προσφυγή του Luis Escobar Guerrero κατά της Επιτροπής των Ευρωπαϊκών Κοινοτήτων που ασκήθηκε στις 12 Φεβρουαρίου 2004
   ((Υπόθεση Τ-52/04))
   (2004/C 94/143)
   Γλώσσα της διαδικασίας: η γαλλική
   Ο Luis Escobar Guerrero, κάτοικος Λουξεμβούργου, εκπροσωπούμενος από τους Sébastien Orlandi, Albert Coolen, Jean-Noël Louis και Etienne Marchal, δικηγόρους, με τόπο επιδόσεων στο Λουξεμβούργο, άσκησε στις 12 Φεβρουαρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής να προαγάγει τον προσφεύγοντα στον βαθμό Α 5, για τις προαγωγές 2002, καθόσον η ημερομηνία ενάρξεως ισχύος καθορίστηκε η 1η Μαΐου 2003,
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα:
   Κατόπιν της αποφάσεως της Επιτροπής να τον προαγάγει στον βαθμό Α 5, ο προσφεύγων παραιτήθηκε από την προσφυγή του στην υπόθεση Τ-92/03 που είχε ως αντικείμενο την απόφαση να μην προαχθεί το 2002. Στην παρούσα υπόθεση, ο προσφεύγων ισχυρίζεται ότι η Επιτροπή είχε την υποχρέωση να τον προαγάγει στον βαθμό Α 5 με έναρξη ισχύος της αποφάσεως την 1η Απριλίου 2002 υπό τις ίδιες προϋποθέσεις όπως και για τους λοιπούς προαχθέντες υπαλλήλους σ' αυτόν τον βαθμό για τις προαγωγές 2002.
   Προς στήριξη της προσφυγής του, ο προσφεύγων επικαλείται παραβίαση των αρχών της ίσης μεταχειρίσεως και της απαγορεύσεως των διακρίσεων, παραβίαση της αρχής της εξελίξεως στη σταδιοδρομία, καθώς και μη εκπλήρωση καλοπίστως της αποφάσεως της Επιτροπής να επιφυλάξει ευνοϊκή συνέχεια στη διοικητική του ένσταση που αποτελούσε αντικείμενο της υποθέσεως Τ-92/03.